Държавен вестник, бр. 17, 2026 г., стр. 57

БРОЙ  17	
Д Ъ Р Ж А В Е Н  В Е С Т Н И К 	
СТР.  57   
изискуемото се от чл. 28, ал. 2 от Закона за 
нормативните актове (ЗНА) съдържание. В 
нея се съдържат единствено данни, за осно­
ванието на което следва да се приеме подза­
коновият нормативен акт – а именно § 12 от 
ПЗР на Закона за изпълнение на наказанията 
и задържането под стража (ЗИНЗС), от кого 
е изготвен проектът, с кого е обсъден и как­
ва е неговата структура. Несъответствието 
на доклада, с който е внесен проектът на 
нормативния акт, с изиск­ването на чл. 28, 
ал. 2 ЗНА и установеното неизпълнение на 
задължението по чл. 26, ал. 2 от с. з. ос­
новава възприетите от тричленния състав 
допуснати съществени нарушения на адми­
нистративнопроизводствените правила при 
издаването му. Обстоятелството, на което се 
основава касационната жалба, а именно, че 
при допълването на оспорената разпоредба 
с думите „от чужбина“, ДВ, бр. 14 от 2017 г., 
законовите изисквания са спазени, е съобра­
зено от първоинстанционния съд.
Правилно е прието в обжалваното решение, 
че оспорената пред съда разпоредба проти­
воречи на материалноправни разпоредби от 
по-висок ранг.
Съгласно чл. 7, ал. 1 ЗНА правилникът е 
нормативен акт, който се издава за прилагане 
на закон в неговата цялост, за организацията 
на държавни и местни органи или за вътреш­
ния ред на тяхната дейност. С § 12 от ПЗР 
на ЗИНЗС на министъра на правосъдието се 
възлага изпълнението на закона, като издаде 
правилник за прилагането му. Подзаконовият 
акт следва да конкретизира установената от 
закона уредба на обществените отношения 
с оглед приложението є, но не и да допълва 
същата, както е сторено в случая с приема­
нето на оспорената разпоредба на чл. 82, 
ал. 4 ППЗИНЗС, съгласно която лишените 
от свобода чужди граждани – осъдени, под­
съдими и обвиняеми, могат да получават и 
колетни пратки по пощата от чужбина с храни 
и предмети, които имат право да ползват и 
държат при себе си.
Правата и задълженията на лишените от 
свобода са законово уредени. Правото им 
да получават храни и предмети, които имат 
право да ползват и държат при себе си, е 
регламентирано в чл. 86, ал. 4 ЗИНЗС, като 
това право може да се упражни само по вре­
ме на свиждане. Правото им да получават 
хранителни пратки е установено в чл. 98, 
ал. 2, изр. първо ЗИНЗС и е ограничено до 
една пратка месечно. Извънредна хранителна 
пратка е допустима като самостоятелна награ­
да и при ползване на свиждане или домашен 
отпуск – чл. 98, ал. 2, изр. второ ЗИНЗС, което 
право е индивидуално и произтича от заповед 
на органа по чл. 99, ал. 1 ЗИНЗС.
Оспорената разпоредба на чл. 82, ал. 4 
ППЗИНЗС излиза извън рамките на законо­
установеното, при недопустимо въвеждане 
на несъществуващи права, смесването им с 
установени от закона такива по посочените 
по-горе разпоредби, на определяне на мяс­
тото на изпращане и на ограничаване на 
действието є спрямо определен кръг лишени 
от свобода. Следва да се отбележи, че ЗИНЗС 
не извършва разграничение на правата и за­
дълженията на лишените от свобода чужди и 
български граждани. Единствените изключе­
ния са в предвиденото в чл. 51, ал. 1 ЗИНЗС 
право на информация на чуждите граждани 
и мястото, където изтърпяват наложеното 
наказание – чл. 59, ал. 3 ЗИНЗС, разпоредби, 
неотносими към оспорената.
Доводите в касационната жалба за целе­
съобразността на оспорената разпоредба не 
може да основат извод за законосъобразност­
та є, при положение че в самата жалба не 
се отрича императивният характер на отно­
симите норми от ЗИНЗС и че оспорената е 
изключение от тях.
По изложените съображения решението, 
предмет на касационната жалба, е правилно 
и следва да бъде оставено в сила.
Водим от горното и на основание чл. 221, 
ал. 2 АПК, Върховният административен съд, 
петчленен състав на първа колегия,
Р Е Ш И :
Оставя в сила Решение № 1947 от 26.02.2025 г., 
постановено по адм. д. № 6615/2024 г. по описа 
на Върховния административен съд. 
Решението е окончателно.
И. ф. председател: 
Мариника Чернева
598
РЕШЕНИЕ № 5050
от 15 май 2025 г.
по административно дело № 444 от 2025 г.
Върховният административен съд на Репуб­
лика България – осмо отделение, в съдебно 
заседание на шестнадесети април две хиляди 
двадесет и пета година в състав: председател: 
Мирослав Мирчев, членове: Христо Койчев, 
Александър Митрев, при секретар Снежана 
Тодорова и с участието на прокурора Антоане­
та Генчева изслуша докладваното от съдията 
Александър Митрев по административно дело 
№ 444/2025 г. 
Производството е по реда на чл. 185 и сл. от 
Административнопроцесуалния кодекс (АПК).
Образувано е по жалба на Българската асо­
циация на клубовете за старинни и класически 
автомобили и мотоциклети (БАКСКАМ), чрез 
процесуалния си представител адв. Славов,